Kaare Espolin Johnson

Kaare Espolin Johnson (født 7. mars 1907 i Surnadal, død 16. august 1994 på Ljan i Oslo) var en norsk billedkunstner og illustratør.  
Mange av hans arbeider er samlet i Galleri Espolin i Kabelvåg, i Vågan kommune, som ble etablert i 1992. Samlingen utgjorde i 2006 nærmere 170 bilder. 


== Oppvekst ==
I 1909 flyttet familien hans til Vadsø; han var da to år gammel. I 1919 flyttet familien videre til Bodø. 


== Kunstnerisk virke ==
I 1927 flyttet han via Horten til Oslo, der han studerte ved Kunsthøgskolen og Statens kunstakademi under Axel Revold og Halfdan Strøm.  Han utviklet tidlig en spesiell skrapeteknikk i nesten utelukkende svart-hvitt. Han var svaksynt, og denne teknikken var svært godt egnet for hans begrensede synsevne.
Han debuterte på Høstutstillingen i 1932, og ble tidlig illustratør for Arbeidermagasinet. Han illustrerte også flere bøker, med Vett og Uvett (1942) som den første.  Hans motiver tok der utgangspunkt i den nord-norske fiskerbonden, og ble videreført med motiver fra bygdelivet sørpå. Eksempler på dette er hans illustrasjoner til Ringelihorn av Regine Normann (1967), Fimbulvinter av Sigbjørn Hølmebakk (1969) og Johan Bojers Den siste viking (1972).
Espolin Johnson utførte også utsmykningen av hurtigruteskipet MS «Harald Jarl» (1960) med flere motiver fra Petter Dass' Helgeland. Disse maleriene ble flyttet over på det nye hurtigruteskipet MS «Trollfjord» da MS «Harald Jarl» ble solgt. Videre har han utført utsmykningen av politikammeret i Kirkenes (1964), fylkessykehuset i Ålesund (1973) og telegrafstasjonen i Sandnessjøen (1975).  
I et intervju med NRK TV i anledning åpningen av Galleri Espolin i 1992, uttalte Kaare Espolin Johnsen at når han så tilbake på sitt kunstneriske virke var det illustrasjonene til Vett og Uvett og av Bojers Den siste viking han hadde hatt aller størst glede av selv. Han fremhevet da den barokke humoren i Vett og Uvett som en av årsakene til at denne oppgaven hadde bragt ham særlig glede.Han ble hedret med Nordland fylkes kulturpris i 1990.
Han er representert i Nasjonalgalleriet med 39 bilder. To av hans arbeider er gjengitt i serier med kunst på norske frimerker: en tegning av Træna i 1969, og serigrafiet «Nordmandens krone» i 2003. Tittelen «Nordmandens krone» er et sitat fra Petter Dass' dikt Nordlands Trompet, hvor Dass sier at torsk og skrei er nordmannens betalingsmiddel.


== Litteratur ==
Dagfinn Bakke. Dager som kom, dager som gikk : i kunstneren Kaare Espolin Johnsons liv. Dagfinn Bakke, 2017. 10 s. Biografisk tegneserie
Arne Durban. Kaare Espolin Johnson. Stenersen, 1979. 120 s.
Kaare Espolin Johnson og Arthur Arntzen. Og langsomt kom lyset. Det Norske Samlaget, 1944. 95 s. ISBN 82-521-4368-7
Gisle Espolin Johnson (red.). Kaare Espolin Johnson : grafikk. Grieg, 1997. 159 s. ISBN 82-533-0283-5
Linda Lillevik. Eventyrlige Espolin : glimt fra et kunstnerliv. Kolofon, 2007. 228 s. ISBN 978-82-300-0313-8
Wenche Thorunn Nilsen (red). Skisser og forelskelser : Kaare Espolin Johnson. Andresen & Butenschøn, 2002. 124 s. ISBN 82-7694-116-8
Wenche Thorunn Nilsen (red). Vær hilset : Espolin i 100 år. Galleri Espolin : Kolofon , 2006. 195 s. ISBN 9788230002667
Bjørn Tore Pedersen. Lengselens billeddikter : en bok om Kaare Espolin Johnson. Pax, 2000. 350 s. ISBN 82-530-2244-1. Ny utgave Pax forlag, 2007. ISBN 9788253030388
Aslaug Vaa (red.). Å låne øyne å se med : Kaare Espolin Johnsons kunstnerskap. Tapir, 2007. 335 s. ISBN 978-82-519-2207-4Dagfinn Bakke. «Kaare Espolin Johnson og Arbeidermagasinet». I: Numer : tidsskrift for tegning, illustrasjon og bokkunst. - Nr. 1; 2007
Hans Kristian Eriksen. «Kaare Espolin Johnson : kunstneren som fant den nordnorske sjela». I: Nordnorsk magasin. Nr 7/8; 1984


== Bokillustrasjoner ==
 
Einar K. Aas og Peter Wessel Zappfe: Vett og uvett. 1942 (pluss diverse nyutgivelser)
Henrik Wergeland: Vesle-Hans. 1945
Hans Henrik Holm: Vårhelg i Gaukleikleiv. 1947 (sammen med Tore Deinboll)
Hans Henrik Holm: Fugl Føniks i eplehagen. 1948 (sammen med Tore Deinboll)
Øivind Bolstad: Spøkefuglen på Toska. 1955
Olav Nordrå: Herr Petters trompet. 1964
Olav Nordrå: Jeg hilser jorden. 1965
Regine Normann: Ringelihorn og andre eventyr. 1967
Ole Barman: Draumen og andre noveller. 1968
Den fyrste song. Antologi over norske voggesongar. 1968
Sigbjørn Hølmebakk: Fimbulvinteren. 1969
Hans Johan Bjørnstad: Av lofotfiskerens saga. 1970
Roar Petersen: Sånn kan det gå. 1970
Johan Bojer: Den siste viking. 1972
Hans Johan Bjørnstad: Jeg kjente et land. 1976
Ut mot hav. Nordland fylkes fiskarlag. 1977
Før oss 1. Noveller fra eldre barnelitteratur, i utvalg ved Sonja Hagemann. 1977
Hans Johan Bjørnstad: ... men kirkesangeren var pennefør. 1979
Før og nå. Nynorsk litteratur fra Sivle til Sagen. 1980
Asbjørnsen og Moe: Det var en gang… 1981
Lofotboka. 1982
I storm og stilla. Nordland fylkes fiskarlag. 1982
Barnas beste : i gamle dager. 1983
Skolp : årbok for Vågan. 1984
Ord for andre : antologi til inntekt for de sultrammede i Etiopia. 1985
Reidar Hirsti: Grenseløse mennesker.
Pomorhandelen. Einar Niemi (red. )1992
Årbok for Vågan. 1995 
1933: Andreas Haukland: Landeveiens folk
1933: Helge Holst: Huset på grensen
1934:  Franz Kafka: Prosessen
1934: Gisken Wildenway: Andrine og Kjell
1934: Øivind Bolstad: De gyldne lenker
1934: Sven Nilsen: Et menneske kommer til verden
1934: John Dos Passos: Cirkus Verdensteater
1934: Nils Johan Rud: Så stjeler vi et fattighus
1935: Herman Lundsrud: Vi som ikke er mennesker
Bjørn Rongen: Nettenes natt. 1940
Leif Ytteren: Trollfjell. 1944
Stephen Wendt: Min elskede, husker du? 1951
Seymour Shubin: Fienden i meg selv. 1955
Emil Boysen: Gjenkjennelse. 1957
Norge i nord. Den norske turistforening. 1963
Olav Nordrå: Guds ulver. 1967
Alf Larsen: Siste strofer. 1969
Johan Bojer: Folk ved sjøen. 1977
Johan Bojer: Vår egen stamme. 1977
Per Fugelli: Bruk av legemidler på Værøy og Røst. 1978
Lofotboka. 1979
Arvid Hanssen: Søsken på Guds jord. 1981
Arvid Møller: Losen på Tranøy. 1983
Randi Folkestad: Tangsforretningen. 1985
Liv Marie Austrem: Gyda. 1995
Lars Hermansen: Exercice in human physiology. 1986
Olav H. Hauge: Trust your Llife to Water and Eternity. 1987
Kjell Sandvik: Sang til Finnmark. 1989.
Environmetal Concequences of Deep Seahed Mining. 1991
Challenges of a Changing.  1991
Proceeding from The Northern Sea Route Expert Meeting. 1992
Tore Skoglund: Draugen, hevneren fra havet. 1992
Per Fugelli: Doktor på Værøy og Røst ; Lege på Utrøst. 2006


== Referanser ==


== Eksterne lenker ==
galleri-espolin.no med utstilling og biografi
Intervju med Kaare Espolin Johnsen i anledning åpningen av Galleri Espolin i 1992, NRK TV Skolefjernsyn - besøkt 21. januar 2018